***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA:602-03/20-01/478*

*URBROJ:251-295-02/1-20-02*

*Zagreb, 23. 6. 2020.*

 *IZVOD IZ ZAPISNIKA*

 *s 42. sjednice Školskog odbora održane dana* ***23. lipnja 2020. godine*** *s početkom u 17,00 sati u prostorijama Prehrambeno-tehnološke škole Zagreb, Gjure Prejca 2.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Sanja Budak-Zemljić, Ana Bešlić
 - ispred Radničkog vijeća: Zrinko Turalija
 - predstavnici osnivača: Mira Božić, Nikola Šandrk, Luka Aralica
 - predstavnik roditelja: Klaudija Kralj.*

*2. Ostali prisutni: Josip Šestak, ravnatelj škole.*

*Konstatirano je da postoji kvorum.*

*Za zapisničara se imenuje Zrinko Turalija.*

*Konstatirano je da postoji kvorum.*

*Za zapisničara se imenuje Zrinko Turalija.*

*Na početku sjednice predsjednica Školskog odbora Sanja Budak-Zemljić pozdravlja sve prisutne i predlaže sljedeći Dnevni red:*

*D N E V N I R E D:*

1. *verifikacija zapisnika s 42. sjednice Školskog odbora,*
2. *aktualnosti između dviju sjednica Školskog odbora,*
3. *davanje prethodne suglasnosti u svezi zasnivanja radnog odnosa po objavljenom natječaju*
4. *pitanja i prijedlozi.*

*Ad 1.*

*Članovi Školskog odbora jednoglasno su verificirali zapisnik s 42. sjednice Školskog odbora.*

*Ad 2.*

 *Predsjednica Školskog odbora, Sanja Budak-Zemljić, daje riječ ravnatelju škole, Josipu Šestaku, koji pozdravlja prisutne članove Školskog odbora te iznosi aktualnosti između dviju sjednica Školskog odbora.
Ravnatelj škole upoznaje članove Školskog odbora da se ispiti državne mature održavaju po predviđenom rasporedu i da sve protiče u najboljem redu. Nadalje iznosi činjenicu da su svi učenici koji su branili završni rad u ljetnom roku uspješno položili obranu završnog rada, a dvoje učenika gubi godinu jer jednostavno nisu pohađali nastavu. Ravnatelj je u nastavku rekao kako je oformljeno Upisno povjerenstvo koje će biti na upisima 29. i 30. srpnja, a upisi će biti on-line.*

 *Isto tako, s Gradom je definitivno dogovoreno uređenje i obnova škole iznutra od posljedica potresa (stijenke i vrata), a sve bi trebalo biti gotovo do 9. mjeseca i nove nastavne godine.*

 *To je bilo sve od aktualnosti između dviju sjednica.*

*Ad.3.*

 *Članovi Školskog odbora jednoglasno su se složili da se natječaj za radno mjesto suradnik/ca u nastavi, 1 izvršitelj/ica na puno radno vrijeme – neodređeno, objavljen 01. 6. 2020. godine ponovi, s istim propisanim uvjetima obzirom da je na Na natječaj pristigla 1 zamolba, koja nije udovoljavala propisanim kriterijima koji su se tražili u Natječaju.*

*.*

*Školski odbor jednoglasno je donio*

*ODLUKU:*

*„Sukladno članku 114. Stavak 1. Zakona o odgoju i obrazovanju u osnovnoj i srednjoj školi po provedenom natječaju daje se prethodna suglasnost za zasnivanje radnog odnosa sa Josipom Boras, magistra inženjerka prehrambenog inženjerstva, uz probni rok od 3 mjeseca. Početak rada 24. lipnja 2020. godine.“*

*Školski odbor jednoglasno je donio*

*ODLUKU:*

*„Sukladno članku 114. Stavak 1. Zakona o odgoju i obrazovanju u osnovnoj i srednjoj školi po provedenom natječaju daje se prethodna suglasnost za zasnivanje radnog odnosa sa Lejlom Julardžija, diplomirana inženjerka prehrambene tehnologije, uz probni rok od 3 mjeseca. Početak rada 24. lipnja 2020. godine.“*

*Ad.4.*

*Pod ovom točkom članica Školskog odbora Ana Bešlić pitala je hoće li se mijenjati i dio inventara, primjerice stolice u onim učionicama u kojima je to još potrebno. Ravnatelj je odgovorio da je velik dio inventara već promijenjen i da će s tim nastaviti, a usput je najavio i da će se informatička učionica br. 14 do jeseni i ako sve bude išlo po planu pretvoriti u konferecijsku salu.*

*.*

*Daljnjih pitanja i prijedloga nije bilo.*

*43. sjednica Školskog odbora završila je u 17,25 sati.*

 *Predsjednica Školskog odbora:*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Sanja Budak-Zemljić, prof.*